വിമാന സര്വിസ് രണ്ടാഴ്ചക്കകം വിപുലപ്പെടുത്തുമെന്ന് റിപ്പോര്ട്ട് കുവൈത്ത് സിറ്റി: കുവൈത്ത് അന്താരാഷ്ട്ര വിമാനത്താവളത്തില്നിന്നുള്ള വിമാന സര്വിസ് രണ്ടാഴ്ചക്കകം വിപുലപ്പെടുത്തുമെന്ന് റിപ്പോര്ട്ട്. പൂര്ണതോതില് പ്രവര്ത്തനം അനുവദിക്കുന്നതിനു വരെ സാധ്യതയുണ്ടെന്ന് അല് ഖബസ് ദിനപത്രം റിപ്പോര്ട്ട് ചെയ്തു. അടുത്ത ദിവസം ചേരുന്ന കോവിഡ് എമര്ജന്സി കമ്മിറ്റി യോഗം സ്ഥിതി വിലയിരുത്തും. ആരോഗ്യ മന്ത്രാലയത്തിെന്റ നിലപാട് നിര്ണായകമാകും. നാട്ടില് കുടുങ്ങിക്കിടക്കുന്ന ഇന്ത്യക്കാരടക്കമുള്ള പ്രവാസികള്ക്ക് ആശ്വാസമേകുന്നതാണ് ഇൗ വാര്ത്ത. പ്രതിദിന പരമാവധി യാത്രക്കാരുടെ എണ്ണം 10000ത്തില് പരിമിതപ്പെടുത്തിയതിനാല് ഇപ്പോള് ടിക്കറ്റുകള്ക്ക് വന് നിരക്കാണ്. ഇന്ത്യയില്നിന്ന് പ്രതിദിനം 768 സീറ്റുകളാണ് അനുവദിച്ചിട്ടുള്ളത്. ഇതില് പകുതി കുവൈത്ത് എയര്വേസും ജസീറ എയര്വേസും പങ്കിടും. 50 ശതമാനം സീറ്റുകള് ഇന്ത്യന് വിമാന കമ്ബനികള്ക്കാണ്. വിചാരിച്ച സമയത്ത് ടിക്കറ്റ് ലഭിക്കുന്നില്ല. ദീര്ഘകാലമായി അവധിയെടുത്ത് നാട്ടില് പോകാത്ത പ്രവാസികള് നിരവധിയാണ്. യാത്രാസൗകര്യങ്ങളിലെ അനിശ്ചിതത്വമാണ് ആളുകളെ പിന്തിരിപ്പിക്കുന്നത്.രാജ്യത്തെ കോവിഡ് സാഹചര്യം മെച്ചപ്പെടുന്നതിനാല് രണ്ടാഴ്ചക്കുശേഷം നിയന്ത്രണങ്ങള് നീക്കാന് സാധ്യതയുണ്ടെന്നാണ് റിപ്പോര്ട്ടില് പറയുന്നത്. പ്രതിദിന കോവിഡ് കേസുകള് 70ല് താഴെയായി കുറഞ്ഞിട്ടുണ്ട്. രോഗമുക്തി 170ന് മുകളിലാണ്. ഒന്നോ രണ്ടോ മരണം മാത്രമേ ഇപ്പോള് റിപ്പോര്ട്ട് ചെയ്യുന്നുള്ളൂ. 1500ല് താഴെ ആക്ടിവ് കോവിഡ് കേസുകള് മാത്രമേ കുവൈത്തില് നിലവിലുള്ളൂ. ഇതില് പലരും ഗുരുതരാവസ്ഥയോ രോഗലക്ഷണമോ പോലും ഇല്ലാതെ വീട്ടില് ഗാര്ഹിക സമ്ബര്ക്കവിലക്കില് കഴിയുകയാണ്. തീവ്രപരിചരണ വിഭാഗത്തില് 40 പേേരയുള്ളൂ. ഇത് ദിവസവും കുറഞ്ഞുവരുന്നുണ്ട്. ഇതേനില തുടരുകയാണെങ്കില് ഇൗ മാസം അവസാനത്തോടെ കോവിഡ് മുക്തമാകാനും സാധ്യതയുണ്ട്.